વિધાનસભામાં કોંગ્રેસના ધારાસભ્ય પ્રતાપ દૂધાત દ્વારા માઈક વડે ભાજપના ધારાસભ્ય પર હુમલો કરવાના બનાવને લઈ ચર્ચાઓ હજુ જારી છે ત્યારે તેમાં જોડાતા પાટીદાર અનામત આંદોલન સમિતિના કન્વિનર હાર્દિક પટેલે પણ જણાવ્યું હતું કે, કોંગ્રેસના સભ્યો અઠવાડિયાથી તેમને ભાજપના ધારાસભ્યો ગાળો તથા અભદ્ર શબ્દો બોલી ઉશ્કેરણી કરી રહ્યા હોવાની રજૂઆત કરી રહ્યા હતા અને હરેન પંડ્યાવાળી કરવાની તેમને ધમકીઓ પણ અપાઈ રહી છે ત્યારે કોંગ્રેસના ધારાસભ્યની જેમ ખરેખર જો મને ગાળો આપવામાં આવે તો ૧૦૦ ટકા એને ન છોડું, એ પછી વિધાનસભાનું પરિસર હોય કે તેની બહારનો ગમે તે વિસ્તાર હોય.